Ekaterina Scherbachenko
Ekaterina Scherbachenko er en russisk lyrisk sopran. Hun debuterede i 2005 på Bolsjoj Teatret som Natasha i Sergej Prokofjevs Krig og fred. I 2009 vandt Ekaterina Scherbachenko den prestigefyldte sangkonkurrence BBC Cardiff Singer of the World og optrådte efterfølgende i forbindelse med Bolsjoj-operaens gæstespil bl.a. på La Scala i Milano og på Opéra National de Paris. Efter engagementer på adskillige europæiske operascener i de følgende år fandt hendes debut på Metropolitan Opera sted 2013. I glansrollen som Tatjana i Peter Tjajkovskijs opera Eugen Onegin fik hun stor succes i Glyndebourne i 2014.